**NAVODILA ZA DELO PRI POUKU ANGLEŠČINE V 3. RAZREDU (6. 5. 2020)**

**IN THE GARDEN**

Dragi tretješolec,

v ponedeljek si lahko videl, koliko živali že poznaš v angleščini. Si imel kakšne težave? Kaj pa pri živalih, ki si jih videl na sliki? Vse si že spoznal, na novo pa se je pridružil še netopir (a bat).

Že precej časa nisi preizkusil, kako ti kaj gre pisanje v angleščini. Odpri zvezek in napiši malo večji naslov **UNIT 4 IN THE GARDEN**. Pod njim dopiši podnaslov **ANIMALS**. Najprej [poslušaj](https://video.arnes.si/portal/asset.zul?id=A1qMecRKruNb5hl7bQyQmOTt), kako izgovarjamo vsa ta poimenovanja za živali, nato pa napiši še vse živali, ki jih poznaš. Piši z **nalivnim peresom** in z **malimi pisanimi** črkami. Če si pozabil, kako se piše katera od posebnih angleških črk, poišči v zvezku delovne liste. Pišeš lahko v dveh ali treh stolpcih. Pri prepisu bodi res pozoren, da pravilno prepišeš vse ustrezne črke. Risati ni potrebno, razen če želiš.

|  |  |  |
| --- | --- | --- |
| a bird 🐦  a dog 🐶  a duck 🦆  a lion🦁  a pig🐷  a hedgehog🦔  a fly  a caterpillar🐛  a fox🦊 | a cat😺  a bear🐻  a sheep🐑  an elephant🐘  a butterfly🦋  a cow🐄  a bee🐝  a grasshopper🦗  a bat🦇 | a mouse🐭  a horse🐴  a frog🐸  a monkey🐵  a rabbit🐰  a tiger🐯  a snake🐍  a mosquito🦟  a fish🐟 |

Pripravila sem ti [posnetek](https://video.arnes.si/portal/asset.zul?id=t1IpTeRNLXZQUSfMUqpsbRgB) za igro **I spy with my little eye**👀, ki jo tudi v šoli večkrat igramo. Poslušaj, kaj povem, posnetek daj vmes na pavzo in poišči ustrezno žival.

Poslušaj še ta [posnetek](https://video.arnes.si/portal/asset.zul?id=s2hJglZKQbKCBJXCXBqMnslM) in ponavljaj besede, ob tem pa ploskaj. Kot to počnemo tudi v šoli. 👏👏👏 V delovnem zvezku pa te na strani 29 čaka še ena naloga.

Če imaš kakšno vprašanje, mi piši na: [vesna.njenjic@os-velikapolana.si](mailto:vesna.njenjic@os-velikapolana.si)

See you next time!